Sisekorraeeskiri

1. MTÜ Elamusspordikeskus ühing SpotFit jõusaalis (edaspidi: SpotFit) pakutavad teenused on mõeldud kasutamiseks kõikidele klientidele (alates 16.a) – 30 päeva kaarti, 10 x kaarti ja ühekordse pääsme alusel jõusaali teenuseid kasutavatele isikutele. SpotFit jõusaalis viibides on kõikidel klientidel kohustuslik järgida klubi sisekorraeeskirju.
2. SpotFit jõusaalil on õigus teha muudatusi lahtiolekuaegades, hinnakirjas, tunniplaanis jne.
3. SpotFit jõusaalil on õigus spetsiaalse programmi abil salvestada klientide isikuandmeid.
4. Kõikidelt klientidelt eeldatakse puhtuse ja korra hoidmist ning viisakat käitumist SpotFit jõusaali ja Elamusspordikeskuse ruumides.
5. Kõikidelt klientidelt eeldatakse heaperemehelikku suhtumist SpotFiti inventari.
6. Klient treenib SpotFit jõusaalis omal vastutusel. Terviseprobleemide esinemisel soovitame konsulteerida perearstiga. Rühmatreeningus osalev klient on kohustatud treenerit viivitamatult informeerima vigastustest ja traumadest.
7. SpotFit jõusaali 30 päeva kaart ja 10 x kaart on personaalne ja antud kaarti ei ole lubatud edasi anda.
8. Treenima lubatakse kliente alates 10. eluaastast, sealjuures kõik alla 16-aastased kliendid võivad SpotFit jõusaali kasutada vaid täisealise vastutava isiku või treeneri järelvalve all. Erandkorras ka noorematele kui 16-aastastele suunatud spetsiaalsete treeningute raames treeneri järelvalve all. Jõusaali ja rühmatreeningutesse ei ole lubatud kaasa võtta alla 10-aastaseid isikuid.
9. SpotFit jõusaalis viibides on klientidel hügieeni ja turvalisuse huvides kohustuslik kanda sportimiseks sobilikke riideid ja jalanõusid (sisejalanõud). Ohutuse tagamiseks ei ole jõusaalis lubatud kanda sandaale ega muid lahtiseid jalanõusid.
10. Pesemisruumides on kliendi tervise ning ohutuse huvides soovituslik kanda plätusid. Raseerimine, küünte lõikamine, juuste värvimine MTÜ Elamusspordikeskuse ühingu ruumides on rangelt keelatud.
11. Hügieeni huvides treeningutel on soovituslik kasutada treeningrätikuid.
12. Korra tagamiseks SpotFit jõusaali ruumides on kliendil peale kasutamist kohustus asetada treeningvahendid tagasi oma kohale. Jõusaali treeningmasinad ja -vahendid pärast kasutamist puhastada selleks spetsiaalselt ettenähtud desinfitseeriva vahendiga.
13. Rühmatreeningul osalemine toimub treeningpileti alusel, mis tuleb trenni alguses esitada treenerile.
14. Rühmatreeningutesse  hilinemine ei ole lubatud, kuna häirib kaastreenijaid ning puudulik soojendus tõstab vigastuste riski.
15. SpotFit jõusaali kaarti omaniku või külalise poolt toime pandud varguse avastamise korral järgneb varguse toime pannud isikule eluaegne MTÜ Elamusspordikeskus ühing poolt pakutavate teenuste kasutamise keeld ning ostetud pakettide eest tagasimakset ei tehta. MTÜ Elamusspordikeskus ühingul on õigus nõuda vargusega kaasnenud kahju korvamist.
16. Riietusruumide kapid on mõeldud kasutamiseks vaid lahtiolekuaegadel.
17. SpotFit Jõusaali külastaja valib garderoobis suvalise kapi, pannes oma mündi (1€) luku avasse. Külastaja on kohustatud oma kapi sulgema ja võtme treeningule kaasa võtma.
18. Võtme kaotamise korral on trahv 10€.
19. Jõsaaliukse kiibi kaotamise korral on trahv 15€.
20. Klientide rahulolu huvides ei ole mobiiltelefoni kasutamine treeningute ajal soovitatav.
21. SpotFit ei vastuta klientide isikliku vara eest, samuti ei vastuta SpotFit haigestumiste või õnnetuste eest, mis on põhjustatud kliendi enda tegevusest või vääramatu jõu mõjul (force majore).
22. Suitsetamine, alkohoolsete jookide ja narkootiliste ainete tarvitamine MTÜ Elamusspordikeskus ühing territooriumil on rangelt keelatud.
23. Tekkinud probleemide ja küsimuste korral palume pöörduda SpotFit administraatori poole.